આદરણીય ડૉ. ધીરુભાઈ ઠાકર અને ડૉ. કુમારપાળ દેસાઈના પ્રયાસથી ગિજુભાઈનું બાળવિશ્વકોશના સર્જનનું સ્વપ્ન સાકાર થઈ રહ્યું છે ને શ્રી મોટાની ઊછરતી પેઢીને જ્ઞાનામૃતનો આસ્વાદ આપતો પ્રશિષ્ટ ગ્રંથ મળે એવી અભિલાષા પણ સિદ્ધ થતી રહી છે. ગુજરાત વિશ્વકોશ ટ્રસ્ટે સમાજ પાસે મોંઘી મિરાત જેવા જેમ ‘ગુજરાતી વિશ્વકોશ’ના ૨૫ ખંડ તેમ ‘ગુજરાતી બાળવિશ્વકોશ’ના ચાર ખંડ મૂક્યા છે, જેથી ગુજરાત અને ગુજરાતી ભાષા આજે અન્ય ભારતીય ભાષાઓની હરોળમાં ‘અસ્મિતા’પૂર્વક ઊભી રહી શકે.